«Сәт сапар, саған, ЖАС ТҮЛЕК!»

Аттестат тапсыру салтанатты жиын сценарийі

2019-2020 оқу жылы

**Жүргізуші:**

Армысыздар құрметті қонақтар, ұлағатты ұстаздар, ардақты ата - аналар және мектеп бітіруші түлектер!  
Бүгінгі «Сәт сапар, саған ЖАС ТҮЛЕК!» атты аттестат тапсыру мерекелік жиынына қош келдіңіздер.  
 «Халық пен халықты, адам мен адамды теңестіретін нәрсе – білім» деп, атақты жазушы Мұхтар Әуезов айтқандай, жан-жақты дамыған ұрпақтың болашағы білім беру жүйесіне байланысты.

Ондай білім беретін білім ордасы – мектеп. Бүгінгі мектеп бітіруші түлектеріміздің алдында тұрған басты мақсат – әлемнің басқа халықтарымен бірдей тең дәрежелі білім алу  
Биылғы оқу жылымыздың жылдағыдан ерекше болғаны барлығымызға аян. Әлемді жаулаған пандемияның бір ұшы бізге де тиіп, оқу жылының 4 тоқсанын қашықтықтан өтуге мәжбүр болдық. Бірақ, біз, «бірлесе көтерген жүк жеңіл» дегендей, бірлігімізді сақтай, ештеңеге мойымай, болашаққа жарқын үмітпен қарап, бір-бірімізге қол ұшын бере отырып бүгінгі күнге жеттік. Биылғы 2019 - 2020 оқу жылында 12 шәкіртіміз білім нәрімен сусындап 11 жыл оқыған алтын ұя мектебінен қанат қақты.

Кеше ғана тұлымдары желбіреп, жүректері лүпілдеп, мектеп қабырғасын имене аттаған ұл - қыздарымыз ойы толып, бойы өсіп, алтын ұя мектебімен қоштасқалы тұр. Бұл күн – мектеп тарихында, мектеп бітіруші түлектер есінде мәңгі өшпесі анық.  
Міне тағы бір оқу жылы аяқталып, біздің мектебіміздің 10 түлегі бүгінгі салтанатты жиында балалықпен, мектеппен қоштасқалы тұр.  
Бүгін қандай шаттық толы кез еді,  
Көңіл шіркін, тасып – толып өседі.  
Ұл кешегі жігіт болып қалыпты – ау,  
Бойжетіпті бантикті қыз кешегі.  
Міне, көптен күткен салтанатты сәт те келіп жетті. Осы сәттің себепкерлерін қошеметпен ортаға шақырайық.

Мунарбекова Камила

Меліс Едіге

Қазбеков Шамхан

Жүздеріңнен көрем шаттық арайын,  
Болсын солай әрбір күнің, әр айың.  
Тойларыңыз құтты болсын ата - ана,  
Тойларыңыз құтты болсын ағайын!  
Бүгінгі салтанатты жиынымызды ашық деп жариялаймын! Қазақстан Республикасының гимні орындалсын.

*Гимн орындалады*.

Құрметті мектептің түлектері!  
Барасыздар өмірді гүл еткелі.  
Әр жылы осы күні қимастықпен,  
Соғады ұстаздардың жүректері.  
Көңіл толқып жанады осы күні,  
Түлектерім, есте сақта мәңгі мұны.  
Болашақтың үміті сендерсіздер,  
Алтын күннің таратылған сәуле, нұры.

Баршаңызды оқу жылының аяқталуымен, түлектермен қоштасу мерекесімен, соңғы қоңырау салтанатымен құттықтаймыз!

**Жүргізуші:**Салтанатты жиынға келген құрметті қонақтарымызбен таныстырып өтсек.

Аққайнар ауылдық округі аппаратының бас маманы Бексолтанов Алтай Жеңісханұлы

Аудандық мәдениет және демалыс ұйымдастыру орталығының Бухарбаева Айгүл Оралбековна

Бүгінгі мерекемізге қош келдіңіздер!

Арман қуған, алаулаған жүректері,

Мақсаты да мұраты бір тілектері.

Жас қырандай қанат қағар қияға алыс,

Жолың болсын, мектептің жас түлектері! – деп, осы мектептен самғап ұшқан әрбір түлекпен жаны бірге, әрқайсысына тілеулес болып жүретін мектеп директорына сөз беріледі.

фанфары

**Жүргізуші:**  Арнап келер мерейтой, мейрамдарда,

Мәртебең де биіктейді мейрам барда.

Бүгінгі мектеп кешіне тілек айтсын,

Сөз кезегін береміз меймандарға,-деп ақындар жырлағандай құттықтау сөз

кезегін қонақтарға береміз.

**Жүргізуші:**Лебіздеріңізге рахмет!

Мектебімнің қиынына күйгені,  
Табыстарға мәз - мәйрам боп жүргені.  
Сіздер үшін күйінгені, күлгені,  
  
Сөздер айтар жастарымды бастайтындай ілгері. Сөз сынып жетекшілеріне беріледі.

*Фанфары Фарида апай сөз сөйлейді.*

Мектепке келгелі достармен,  
Өтіпті талай жаз, талай қыс.  
Сондағы сыныптас достармен,  
Қалайша, қалайша тараймыз.  
Қаз - қатар тізулі партамыз,  
Тақтада ілулі картамыз.  
Он бір жыл білімге үйреткен,  
Ұстазға мың алғыс айтамыз – дей келе  
Балалық бал дәурен шақты артқа салып, үлкен өмірге қадам басқалы тұрған шәкірттерімізге сөз кезегі беріледі.

*Тақпақ айтады шар таратады. Музыка ойнатылып тұрады.*

Өрендер кетті, сендерден енді балалық,  
Тұрсыңдар міне, болашақ күнге жол алып.  
Кетігін елдің жетілдірер бол азамат,  
Бір кірпіш болып дүниеге мына қаланып.  
11 жыл оқып, білімің түсті қорлана  
Аттестат алғалы тұрсың киелі ордада.  
Аттестат деген – азаматтық куәсі,  
Аттестат деген - өмірге берген жолдама.  
дей келе көптен күткен қуанышты кезең, 11 жылғы төккен теріңнің жемісі,  
11 жыл бойы алған біліміңнің белгісі Аттестат алу кезеңі де келіп жетті.  
  
Аттестат тапсыру салтанатты рәсімі мектеп директорына және мектеп директорының оқу-тәрбие ісі жөніндегі орынбасары Абраимова Балапан Беженқызына тапсырылады.  
(Салтанатты түрде куәлік тапсыру)  
*фанфары*

Уақытың ақ желкенді бір кеме бұл,  
Қуантып жүрген жолға нұр төге біл.  
Алтын ұя мектеппен қоштасқан соң,  
Алдыңнан тосып тұрар – үлкен өмір

Құрметті түлектер Үлкен өмірге жолдама алып, куәлік иесі атануларыңмен құттықтаймыз.

Ата - ана тәрбиелеп балапаның,  
Әлдилеп, аялаған алақаның,  
Болашақта бақ тілеп тұрасыңдар,  
Ойлауменен алдағы бала қамын – дей отырып сөз кезегі жас түлектердің ата - аналарына беріледі.

Фанфары

Ажырамай мектептен бір елі сіз,  
Жақсылыққа жаралған жүрегіңіз.  
Сөз берелік құрметпен өзіңізге.  
Шәкірттерге арналсын тілегіңіз – деп, келесі құттықтау сөз кезегі ұстаздық жолда көп тер төккен ұстазымыз Курманова Бибигуль Каныбекқызына беріледі.

фанфары  
  
Ұрпақпен өмір жолы жалғанады,  
Көңілді күндер тусын алдан әлі  
Ән - шашу әсем бимен, түрлі өнер,  
Бүгінгі күн сіздерге арналады. – деп, түлектеріміздің орындауындағы заманауи би флешмобты қабыл алыңыздар!

Бірге жүрдік бірге біздер ойнадық,

Бірге оқыдық 11 жыл бірге ойладық.

Келді бүгін қоштасатын кезіміз

Қимастықпен мектеп тойын тойладық.

Құрметті мектеп түлектері, бүгін міне қолдарыңа аттестат алып, болашаққа үлкен үміт артып, бір-бір маман иесі атануға даяр тұрсыңдар! Жолдарың әрқашан ашық болсын демекпін!

Сіздер енді осы мектептің оқушылары емес, осы мектептің түлектері атандыңдар.

«Чернова орта мектебінің» Түлектер кеңесінің мүшесі атандыңдар.

Осыған орай сөз мектеп директор Ажиканова Мария Касымкановнаға беріледі.

*сөзі*

*Түлектерге куәлік табыстау рәсімі*

Түлектер ант береді. **ТҮЛЕКТЕР**:Біз, 2020 оқу жылының түлектері, жаңа өмір баспалдағында тұрған достарымыздың алдында салтанатты түрде ант береміз:

- маған сабақ беріп, тәлім-тәрбие берген аяулы ұстаздарымызды мәңгі есте сақтауға;

- алтын ұя мектебіміз берген тәлімін жоғары ұстап, әрқашан адал болуға және адамгершілік пен әділдікті ту етуге;

- туған мектебіміздің туын көтеріп, оның абыройын қорғауға;

- тәлімгерлеріміздің дана ақылдарын ұстана отырып, әрқашан алға ұмтылуға, өз біліміңізді үнемі толықтырып отыруға;

**БІРГЕ:** АНТ ЕТЕМІЗ! АНТ ЕТЕМІЗ!АНТ ЕТЕМІЗ!

**Жүргізуші:**

**Ал ендеше, балаларымыздың есейіп, Мектеп түлектер Кеңесінің мүшесіне қабылданғандарымен құттықтап қоялық!**

Құрметті түлектер! Көгершіндей қанаттарың талмай, биікке самғап ұша беріңдер! Нағыз жүрек тебірентерлік сәт те келіп жетті. 11 жыл бойы әр сабақ арасында естіп, біліп достасқан әдемі қоңырау үні бітірушілер үшін соңғы рет соғылмақ.

Қоңырауы мектептің тозбайтұғын,

45 минуттан еш озбайтұғын.

Тебірентіп мектептің тіршілігін,

Сыңғырлаған үнімен қозғайтұғын.

Қоңыраудың сыйладық жаңа үнін,

Одан асқан сыйлайды ғажабын кім.

Мектебінен киелі білім алып

Ақ үмітін ақтаңдар қазағымның.

Бәрі сын араласаң өмір ауылың,

Бәрі шын, қоштасарда қоңырау мұң.

Мәнісін ұғасыңдар өткен күннің

Дауысын сағынғанда қоңыраудың.

Соңғы қоңырау соғу мәртебесі сынып жетекшілері Бухарбаева Айгүл Оралбекқызы мен Ракишева Фарида Акылбайқызына беріледі.

І жүргізуші Қиындықтар мойытпасын сендерді,  
Батылдық пен асыңдар сан белдерді.  
Біліміңмен қуантсаңдар мектепті,  
Жақсы іспен қуантыңдар енді елді  
:«Сәт сапар» деп қол бұлғаймыз бәріміз. Ұлттық бірыңғай тестті табысты тапсыруларыңызға тілектеспіз. Жаңа өмірлеріңізге ақ жол, сәт сапар тілейміз! (Қол шапалақтап, әнмен түлектерді шығарып салу).

Шар көгершін ұшырады. Музыка қосылып тұрады.

Қымбатты түлектер! Жыл сайын бір белден асып, 11 көктем, 11 күзді өткізген мектеп сендерге қимастықпен қарайды. Ұстаз қауымы мен мына жиналған халық сендерге тек сәттілік, ақ жол тілейді, армандарыңның биік шыңына жете беріңдер.

**Жүргізуші:**

Қоштасады ұшқан ұяң – мектебім,

Маңдайынан сүйіп өтер көктемің.

«Сәт сапар» деп қол бұлғаймыз бәріміз,

Тілейміз біз армандарға жеткенін!

**Жүргізуші:**Құрметті қонақтар, ұстаздар, ата-аналар, шәкірттер! Осымен 2013-2014 оқу жылын аяқтауға арналған «Сыңғырла, соңғы қоңырау!» атты салтанатты жиынымызды жабық деп жариялаймыз.

Қымбатты біздің түлектер, жолдарың болсын, сәт сапар, ақ жол тілейміз!

Ағаш отырғызу рәсімі.